laion/Wikipedia-Exotic huggingface dataset:
לובינסקי

לובינסקי (Lubinsky) הוא שם משפחה. האם התכוונתם ל... גיורא לוטן (שם לידה: גאורג לובינסקי) - משפטן, מנכ"ל המוסד לביטוח לאומי, ממייסדי השירותים הסוציאליים בישראל דוד לובינסקי – איש עסקים ישראלי קבוצת לובינסקי – חברת יבוא רכב ישראלית, שנוסדה על ידי דוד לובינסקי הרמן לובינסקי (אנ') – איש תעשיית הרדיו האמריקאית לילי שטרסמן-לובינסקי – עורכת, מתרגמת ופעילה בתנועה הרוויזיוניסטית בפולין מאיה לובינסקי – שחקנית בריטית ישראלית רודולף לובינסקי – אדריכל קרואטי לובין לוינסקי
אלכסנדר מילר

קארל אלכסנדר מילר (בגרמנית: Karl Alexander Müller; 20 באפריל 1927 – 9 בינואר 2023) היה פיזיקאי שווייצרי ממוצא יהודי. חתן פרס נובל לפיזיקה לשנת 1987, ביחד עם יוהנס גאורג בדנורץ, על גילוי מוליכי על בטמפרטורה גבוהה. מילר נולד בבזל לאירמה לבית פייגנבאום ולפאול מילר. בהיותו תינוק עברה משפחתו לזלצבורג, שם למד אביו מוזיקה. אמו עברה עמו לבית הוריה בעיירה דורנאך הסמוכה לבזל. מאוחר יותר עברו ללוגאנו, שם למד לדבר איטלקית שוטפת. אמו נפטרה כשהיה בן 11. קיבל את התואר הראשון מהמכון הטכנולוגי של ציריך, שם גם הציג את הדוקטורט שלו בשנת 1957. שימש כפרופסור באוניברסיטת ציריך. במקביל, ניהל מחלקת מחקר ב-י.ב.מ. בציריך וקיבל תואר "עמית IBM". קיבל תואר דוקטור לשם כבוד מאוניברסיטת ז'נבה ומאוניברסיטת פאביה. חקר את אפקט הול בבדיל. בי.ב.מ. התמקד בחקר SrTiO3 (סטרונציום טיטנאט) ומבני פרובסקיט דומים. במסגרת מחקרו בתחום מוליכות-על בטמפרטורות גבוהות, השיג יחד עם יוהנס גאורג בדנורץ הישגים במוליכות-על. ב-1983 בדנורץ ומילר החלו לחקור באופן שיטתי את התכונות החשמליות של חומרים קרמיים המבוססים על תחמוצות של מתכות מעבר, וב-1986, הם הצליחו לגלות מוליך על (LaBaCuO) שהטמפרטורה הקריטית שלו להולכת-על היא 35 מעלות קלוין, 12 מעלות יותר מהשיא הקודם של הולכת על. הגילוי הזה הוביל למחקרים נוספים של הולכת על בטמפרטורה גבוהה על חומרים נחושתיים עם מבנים דומים ל-LaBaCuO, במהרה גילו תרכובות כמו BiSrCaCuO שהטמפרטורה הקריטית עבורו היא 107 מעלות קלוין ו-YBaCuO שעבורו הטמפרטורה הקריטית היא 92 מעלות קלוין. בשנת 1987 גאורג בדנורץ ואלכסנדר מילר זכו ביחד בפרס נובל לפיזיקה "על פריצת הדרך החשובה בגילוי מוליכות על בחומרים קרמיים". מילר התחתן עם אנגבורג מרי לואיז וינקלר. לשניים נולדו בן ובת. מדיה וקבצים בנושא אלכסנדר מילר בוויקישיתוף אלכסנדר מילר, באתר פרס נובל (באנגלית) אלכסנדר מילר, באתר אנציקלופדיה בריטניקה (באנגלית) אלכסנדר מילר, באתר "Find a Grave" (באנגלית)
זרימת הלה-שו

זרימת הלה-שו (Hele-Shaw flow, על שם הנרי סלבי הלה-שו) מוגדרת כזרימת סטוקס בין שני משטחים שטוחים ומקבילים אשר ביניהם מרווח קטן מאוד. ניתן לקרב מגוון בעיות שונות במכניקת הזורמים לזרימת הלה-שו, ומכאן נובעת חשיבותה. מכיוון שהמשוואה השלטת של זרימת הלה-שו זהה לזו של זרימה פוטנציאלית בלתי צמיגה ולזו של זרימת נוזל דרך תווך נקבובי (ראו חוק דרסי), ניתן לדמות את שתי הזרימות האחרונות בדו-מימד כזרימות הלה-שו, מה שעלול לפשט את הבעיה בשני המקרים. קירוב לזרימת הלה-שו שימושית גם עבור בעיות במיקרו-זרימה, וזאת בשל טכניקות ייצור במיקרו-זרימה, אשר מתבססות על תצורות מישוריות רדודות ומספר ריינולדס (שהם בדרך כלל נמוכים במיקרו-זרימה). נגדיר את x {\displaystyle x} ואת y {\displaystyle y} להיות הכיוונים המקבילים למשטחים, את z {\displaystyle z} להיות הכיוון הניצב, עם מרווח של 2 H {\displaystyle 2H} בין המשטחים ( z = ± H {\displaystyle z=\pm H} ). כאשר המרווח בין הצלחות הוא קטן אסימפטוטית, כלומר H → 0 , {\displaystyle H\rightarrow 0,\,} פרופיל המהירות בכיוון z הוא פרבולי (כלומר פונקציה ריבועית של הקואורדינטה בכיוון זה). המשוואה הנוגעת לשיפוע לחץ למהירות היא: u = ∇ p z 2 − H 2 2 μ {\displaystyle {\mathbf {u} }={\mathbf {\nabla } }p{\frac {z^{2}-H^{2}}{2\mu }}\,} כאשר u {\displaystyle {u}} היא המהירות, p ( x , y , t ) {\displaystyle p(x,y,t)} הוא הלחץ המקומי, ו- μ {\displaystyle \mu } מייצג את צמיגות הנוזל. קשר זה והאחידות של הלחץ בכיוון z {\displaystyle z} מאפשרים לנו לבצע אינטגרציה של המהירות ביחס ל- z {\displaystyle z} ובכך להתייחס לשדה מהירות בממדים x {\displaystyle x} ו- y {\displaystyle y} בלבד. אם נציב את המשוואה לעיל במשוואת הרצף ונבצע אינטגרציה ביחס ל- z {\displaystyle z} נקבל את המשוואה השלטת של זרימת הלה-שו: ∂ 2 p ∂ x 2 + ∂ 2 p ∂ y 2 = 0. {\displaystyle {\frac {\partial ^{2}p}{\partial x^{2}}}+{\frac {\partial ^{2}p}{\partial y^{2}}}=0.} בנוסף למשוואה זו יש גם את תנאי השפה של אי-חדירה דרך הקירות. ∇ p ⋅ n ^ = 0 {\displaystyle {\mathbf {\nabla } }p\cdot {\hat {n}}=0\,} כאשר n ^ {\displaystyle {\hat {n}}} הוא וקטור יחידה הניצב לקיר. תא הלה-שו הוא מונח המשמש לתיאור מקרים עם הגאומטריה המוגדרת לעיל, כאשר ברוב המקרים יש במצב ההתחלתי נוזל בין שני הלוחות ונוזל אחר מוזרק לתוך התווך. במצב זה הזרימה מוגדרת על ידי תנאי השפה של הלוחות וכן תנאי הגבול בין שני הנוזלים (לחצים ומתח פנים), וג'. א. טיילור מצא כי כאשר מזריקים נוזל פחות צמיג לתוך תווך עם נוזל צמיג יותר, הנוזל הפחות צמיג מתפשט בנוזל השני בצורה של אצבעות. מדיה וקבצים בנושא זרימת הלה-שו בוויקישיתוף
איי דייגו ראמירס

איי דייגו ראמירס (בספרדית: Islas Diego Ramírez) היא קבוצה קטנה של איים בקצה הדרומי של צ'ילה, כ-105 ק"מ דרומית-מערבית לכף הורן ו-93 ק"מ דרומית-דרומית-מזרחית לאיי אילדפונסו, הנמשכת לאורך 8 ק"מ מצפון לדרום. האיים מתחלקים לקבוצה צפונית קטנה יותר, של שישה איונים, וקבוצה דרומית גדולה יותר, וביניהן מעבר ברוחב 3 ק"מ. שני האיים הגדולים ביותר, האי ברתולומה והאי גונסלו, נמצאים שניהם בקבוצה הדרומית. האיים מכילים את צוקי החוף הקיצוניים של יבשת דרום אמריקה. האי אגילה (Islote Águila), היבשה הדרומית בקבוצה, שוכן ב-"9'56°32 דרום. אוניות קרוז עוברות שם מדי פעם בדרכן אל אנטארקטיקה וממנה. האיים הם אתר קינון חשוב למספר רב של ציפורי ים דרומיות, בהן אלבטרוס שחור-גבות, אלבטרוס לבן-כיפה, אלבטרוס אפור-ראש, פינגווין הסלעים ויסעור דרומי ענק. האיים נצפו לראשונה ב-12 בפברואר 1619 על ידי משלחת גארסייה דה נודאל, ונקראו על שם קוסמוגרף המשלחת, דייגו ראמירס דה ארייאנו. הם הוגדרו כמסת היבשה הדרומית ביותר שצוינה במפה בזמן ההוא, והחזיקו בתואר למשך 156 שנים, עד גילוי איי סנדוויץ' הדרומיים ב-1775. ב-1892 החכירה ממשלת צ'ילה את האיים לפדרו פבלו בנאווידס לשם דייג, ובתנאי שיבנה שם מגדלור, נמל ובית ספר. בהמשך הועברה החכירה לקניגסוורתר ופאזינוביץ'. הצי הצ'יליאני הקים ב-1957 תחנה מטאורולוגית מעל קאלטה קונדל, מפרצון בצדו הצפון-מזרחי של האי גונסלו, והוא מחדש את ציודה פעמים אחדות בשנה. זה המוצב המיושב הדרומי ביותר של דרום-אמריקה (כולל איים), גם אם איי סנדוויץ' הדרומיים נחשבים לחלק מדרום-אמריקה, משום שהתחנה הארגנטינאית על האי תיולי פורקה ביוני 1982 (כתוצאה ממלחמת פוקלנד). המוצב הדרומי השני בסדר המרחקים שיש בו נוכחות אנושית והשייך לדרום-אמריקה הוא המגדלור בכף הורן. מדיה וקבצים בנושא איי דייגו ראמירס בוויקישיתוף Progress in Conservation of the Subantarctic Islands, p. 107. The World Conservation Union. ISBN 2-8317-0257-7 גיליסאסטי ודומינגס,Historia de las Relaciones Exteriores de Chile, Arbritaje británico de 1899-1903 עורך אנדרס בלו, 1968, סנטיאגו דה צ'ילה, עמ' 93 מידע קלימטולוגי של תחנות צ'יליאניות - דרום צ'ילה (בספרדית).
Love Me Harder

Love Me Harder (בעברית: אהוב אותי חזק יותר) הוא שיר של הזמרת האמריקאית אריאנה גרנדה והזמר הקנדי דה ויקנד. השיר יצא לאור ב-30 בספטמבר 2014 כסינגל השלישי מתוך האלבום השני של גרנדה, My Everything. הסינגל הצליח לשחזר חלקית את הצלחת הסינגלים הקודמים של גרנדה והגיע למקום שביעי במצעד הבילבורד האמריקאי ובכך היה הסינגל החמישי של גרנדה בעשירייה הפותחת במצעד והראשון של דה ויקנד, הסינגל אף זכה להצלחה מסחרית והגיע למעמד של פלטינה כפולה בארצות הברית לאחר שמכר למעלה משני מיליון עותקים. נכון לאוקטובר 2020, עומד השיר על כ-500 מיליון השמעות בספוטיפיי. השיר יצא לאור כסינגל ב-30 בספטמבר שבוע לאחר צאת אלבומה השני של גרנדה וזכה לביקורות חיוביות כאשר מבקרים משבחים את שיתוף הפעולה המפתיע בין השניים וחלקם אף הוסיפו שהוא השיר הטוב והבוגר ביותר באלבום של גרנדה. הופעת הבכורה של השניים עם השיר הייתה בפרק הבכורה של העונה ה-40 של סטרדיי נייט לייב והם הופיע עם השיר גם בטקס פרסי המוזיקה האמריקאית של אותה שנה. השיר זכה להצלחה גדולה ברדיו האמריקאי והגיע למקום ראשון במצעד שירי הרדיו של בילבורד והיה השיר הראשון של שני הזמרים שמגיע למקום ראשון במצעד שירי הרדיו. ב-3 בנובמבר יצא הקליפ לשיר שזכה להצלחה וצבר למעלה מ-500 מיליון צפיות, הקליפ נחשב ליותר בוגר מהקליפים הקודמים של גרנדה והוא היה חלק משינוי התדמית של גרנדה באותה תקופה. קליפ השיר בוים על ידי האנה לוקס דייוויס. השיר זכה להצלחה בינונית במצעדים בהשוואה לסינגלים הקודמים של גרנדה מהאלבום והוא הגיע לעשירייה הפותחת ב-10 מדינות, בישראל הקליפ לשיר הגיע למקום ראשון במצעד הקליפים של מדיה פורסט והיה השיר השלישי של גרנדה שמגיע למקום ראשון במצעד. מידע על היצירה "Love Me Harder" באתר מיוזיק בריינז מידע על הסינגל "Love Me Harder" באתר מיוזיק בריינז מידע על השיר "Love Me Harder" באתר AllMusic סרטון השיר "Love Me Harder" באתר יוטיוב [1] [2] [3] מידע על Love Me Harder, באתר המצעד האוסטרי, ארכיון מידע על Love Me Harder, באתר המצעד האיטלקי, ארכיון מידע על Love Me Harder, באתר המצעד הגרמני מידע על Love Me Harder, באתר מצעד דנמרק מידע על Love Me Harder, באתר המצעד הנורווגי מידע על Love Me Harder, באתר המצעד של ניו זילנד מידע על Love Me Harder, באתר המצעד הספרדי מידע על Love Me Harder, באתר המצעד הפיני מידע על Love Me Harder, באתר המצעד הצרפתי, ארכיון מידע על Love Me Harder, באתר המצעד השוודי
אוניברסיטת איי הודו המערבית

אוניברסיטת איי הודו המערבית (באנגלית: (University of the West Indies, בראשי תיבות UWI) היא אוניברסיטה ציבורית משותפת לקהילת האיים הקריבים הדוברת-אנגלית: מדינות חבר העמים הבריטי והטריטוריות אנטיגואה וברבודה, איי בהאמה, ברבדוס, בליז, ברמודה, איי הבתולה הבריטיים, ג'מייקה, גרנדה, דומיניקה, טרינידד וטובגו, איי טרקס וקייקוס, מונטסראט, סנט וינסנט והגרנדינים, סנט לוסיה, סנט קיטס ונוויס ואיי קיימן. מטרת האוניברסיטה היא "לפתוח את הפוטנציאל לצמיחה כלכלית ותרבותית" באזור. לאוניברסיטה שלושה קמפוסים, במונה שבג'מייקה, בסנט אוגוסטין שבטרינידד ובקייב היל שבברבדוס, בית ספר לתיירות בנסאו ו"קמפוס פתוח" ללימודי תעודה עם נציגויות בכל אחת מהמדינות. בין בוגריה 3 זוכי פרס נובל, 61 זוכי מלגת רודז ו-18 ראשי ממשלות. האוניברסיטה נוסדה ב-1948 כקולג' של אוניברסיטת לונדון, במטרה לשפר את החינוך האקדמי במושבות הבריטיות מעבר לים. הקמפוס הראשון נפתח בעיירה מונה, כ-5 ק"מ מקינגסטון, בירת ג'מייקה ובראשה ניצבה הנסיכה אליס, נכדתה האחרונה של המלכה ויקטוריה. הקמפוס בטרינידד קם ב-1960 על בסיס המכון לחקלאות טרופית והקמפוס בברבדוס קם ב-1963. בשנת 1962 קיבל הקולג' מעמד של אוניברסיטה עצמאית. מדעי הרוח וחינוך - בכל הקמפוסים מדעי החברה ומנהל עסקים - בכל הקמפוסים רפואה - בכל הקמפוסים משפטים - בכל הקמפוסים מדע וטכנולוגיה - מונה וקייב היל מזון וחקלאות - סנט אוגוסטין הנדסה - סנט אוגוסטין פרופסור ארתור לואיס (W. Arthur Lewis) - זוכר פרס נובל לכלכלה לשנת 1979 (סנט לוסיה) דרק וולקוט - זוכר פרס נובל לספרות לשנת 1992 (סנט לוסיה) פרופסור אנתוני צ'ן מהפנל הבין-ממשלתי לשינוי האקלים, זוכה פרס נובל לשלום לשנת 2007 (ג'מייקה) פ. ג'. פטרסון - ראש ממשלת ג'מייקה אואן ארתור - ראש ממשלת ברבדוס קית' מיטשל - ראש ממשלת גרנדה דנזל דאגלס - ראש ממשלת סנט קיטס ונוויס דין בארו - ראש ממשלת בליז ברוס גולדינג - ראש ממשלת ג'מייקה קולויל יאנג - המושל הכללי של בליז פורשיה סימפסון-מילר - ראש ממשלת ג'מייקה אנדרו הולנס - ראש ממשלת ג'מייקה קמלה פרסד-ביססר - ראש ממשלת טרינידד וטובגו דייוויד תומפסון - ראש ממשלת ברבדוס פאולה מיי וויקס - נשיאת טרינידד וטובגו אנטוני קרמונה - נשיא טרינידד וטובגו פטריק ליפטון רובינסון (אנ') - משפטן בין־לאומי שכיהן בין השאר כנשיא בית הדין הפלילי הבין־לאומי ליוגוסלביה לשעבר מדיה וקבצים בנושא אוניברסיטת איי הודו המערבית בוויקישיתוף אתר האינטרנט הרשמי של אוניברסיטת איי הודו המערבית אוניברסיטת איי הודו המערבית, באתר פליקר קמפוס מונה קמפוס קייב היל קמפוס סנט אוגוסטין אתר הקמפוס הפתוח ג'מייקה גלינר, 11 בינואר 2008
בודו (עם)

בּוֹדוֹ היא קבוצה אתנית דוברת שפה ייחודית, המהווה שבט בעמק ברהמאפוטרה (אנ') שבצפון מזרח הודו. אוּדַאלגוּרי וקוֹקְרגְ'האר של אסאם נחשבים מרכז התרבות של הבודו. היסטורית הבודו נקראו "מֶעך" (Mech). הבודו עצמם משתמשים במינוח "בודוסה", שפירושו בן בודו, כדי לתאר עצמם. בני קהילות הבודו, הגם שגאוגרפית פעמים שמרוחקים אלו מאלו, שומרים על תרבות, מסורת, שפה, ודת אחידה. האוכלוסייה הכללית של הבודו מונה כ-5 מיליון איש, כאשר כ-4 מיליון באסאם. השפה המדוברת בין כולם היא בודו, הדת העיקרית היא הינדואיזם (מעל 90%) והשאר בעיקר נוצרים (מעל 9%). הבודו שואפים לעצמאות עוד מימי השלטון הבריטי. בשנת 2012 מהומות אלימות בין הבודו למהגרים מוסלמים אילצו כ-400,000 אנשים לעקור ממקום מושבם. מדיה וקבצים בנושא בודו בוויקישיתוף בודו, באתר אנציקלופדיה בריטניקה (באנגלית) ערך זה הוא קצרמר בנושא קבוצות אתניות ובנושא הודו. אתם מוזמנים לתרום לוויקיפדיה ולהרחיב אותו.
ירדנה שאל

ירדנה שאל (נולדה ב-1942) היא שחיינית עבר ישראלית, אלופת ישראל בשחייה (1954, 1956 ו-1957) במשחה ל-100 מטר גב ושיאנית ישראל במשחים בסגנון זה. שאל גדלה בקיבוץ כפר המכבי. היא התאמנה בקבוצה של הקיבוץ ובהמשך בקבוצת הפועל גוש זבולון בהדרכתו של יוסף טלקי. בתחרות מבחן לאליפות הפועל שנערכה בגוש זבולון בתחילת חודש ספטמבר 1954 קבעה שאל במשחה ל-100 מטר גב שיא ישראלי חדש של 1:30.4 דקות, שיפור לשיאה של ויויאן חסון מהפועל ירושלים (1:32.7 דקות). שבוע לאחר מכן, באליפות הפועל ה-11 שנערכה בספטמבר 1954 היא זכתה במדליית זהב במשחה ל-100 מטר גב בשיא ישראל חדש של 1:29.8 דקות. באליפות ישראל בשחייה לנוער הראשונה שנערכה בסוף ספטמבר, היא זכתה במדליית זהב במשחה ל-100 מטר גב בשיא ישראלי חדש של 1:28.2 דקות ובאליפות ישראל בשחייה שנערכה באוקטובר אותה שנה היא זכתה ב-3 מדליות, 1 זהב ו-2 ארד. מדליית זהב במשחה ל-100 מטר גב בתוצאה של 1:31.7 דקות, לפני האלופה היוצאת ויויאן חסון (1:34.0 דקות) ושושנה ריבנר מברית מכבים עתיד (1:34.0 דקות). מדליות ארד, במשחה ל-100 מטר חופשי בתוצאה של 1:27.1 דקות ובמשחה ל-400 מטר חופשי בתוצאה של 6:56.6 דקות. בתחרות שנערה בכפר הירוק במאי 1955 קבעה שאל במשחה ל-100 מטר גב שיא ישראלי חדש של 1:27.3 דקות. שלושה שבועות לאחר מכן, במסגרת תחרויות ספורט הפועלים, שנערכו בדוטרכט, הולנד ביוני היא זכתה במדליית זהב במשחה ל-100 מטר גב בשיא ישראלי חדש של 1:26.0 דקות. היא לא השתתפה באליפות ישראל באותה שנה מפני ששברה את ידה. בתחרות שנערכה בכפר המכבי קבעה שאל במשחה ל-200 מטר גב שיא ישראלי חדש של 3:07.3 דקות. באליפות ישראל בשחייה שנערכה בבריכת השחייה של בת גלים בחיפה באוקטובר 1956 זכתה שאל במדליית זהב במשחה ל-100 מטר גב בתוצאה של 1:27.0 דקות, לפני חברותיה לקבוצה ר. פלד (1:34.5 דקות) ויעל יבור (1:36.5 דקות). בתחרות ארצית שנערכה בבריכת בת גלים בחיפה ביולי 1957 זכתה שאל במדליית זהב במשחה ל-100 מטר גב בשיא ישראלי חדש של 1:24.1 דקות. באליפות ישראל בשחייה שנערכה באוקטובר אותה שנה היא זכתה במדליית זהב במשחה ל-100 מטר גב בתוצאה של 1:28.1 דקות. בתחרות ארצית שנערכה בבריכת גלי הדר בחיפה ביולי 1958 זכתה שאל במדליית זהב במשחה ל-100 מטר גב בתוצאה של 1:24.2 דקות. צבי כתבי, שחייה 1954: צעד קדימה, דבר, 26 בנובמבר 1954 יוסף טלקי, אורות וצללים בשתי אליפויות שחיה ארציות, דבר, 19 באוקטובר 1958 שני שיאי ישראל בשחייה הושגו בגוש זבולון, דבר, 3 בספטמבר 1954 10 שיאים ישראלים חדשים, דבר, 12 בספטמבר 1954 8 שיאי שחיה באליפות הנוער, דבר, 26 בספטמבר 1954 שלמה מוזר, דבר הספורט - אורות וצללים באליפות השחיה, דבר, 17 באוקטובר 1954 שחייני הפועל מפליגים מחר, דבר, 11 במאי 1955 4 נצחונות ו-3 שיאים לשחיניו בבלגיה, דבר, 7 ביוני 1955 מנדלבוים: 100 חירה- 1:01.5 דק', על המשמר, 25 בספטמבר 1955 דבר הספורט - 2 שיאים ישראלים חדשים בשחייה הושגו ביום ב' בכפר מכבי, דבר, 29 ביוני 1955 5 שיאים והפתעות באליפות ישראל בשחייה, חרות, 7 באוקטובר 1956 4 שיאים ארציים הוצבו באליפות ישראל בשחייה, דבר, 7 באוקטובר 1956 חמישה שיאים הושגו בשחיה, מעריב, 14 ביולי 1957 ע. שוורץ, קרבות סוערים באליפות השחייה, מעריב, 20 באוקטובר 1957 ירדנה שאל שחתה 100 מ' גב- 1:24.2 דק', חרות, 27 ביולי 1958
נואה

נואה הוא התעתיק הלטיני לשם נח. האם התכוונתם ל... נואה - קבוצת כדורגל ארמנית שם משפחה: ג'ואקים נואה – כדורסלן אמריקאי גספר נואה – במאי צרפתי טרוור נואה – קומיקאי ומנחה טלוויזיה דרום אפריקאי יאניק נואה – טניסאי צרפתי שם פרטי: נואה סיירוס – שחקנית וזמרת אמריקאית. נועה נווה
גביע דייוויס 1955

גביע דייוויס 1955 הייתה התחרות ה-44 במניין מאז ייסוד התחרות. מחזיקי הגביע היו נציגי ארצות הברית ומשחק הגמר נערך בפורסט הילס, קווינס, ארצות הברית. לתחרות נרשמו 34 נבחרות שחולקו ל-3 בתים- "בית אמריקה", "בית אירופה" ו"בית המזרח". בין מנצחי הבתים נערכו משחקים על הזכות להתמודד עם מחזיקת הגביע על התואר. המשחק על התואר נערך ב-28-26 באוגוסט 1955 בפורסט הילס, קווינס, ארצות הברית. נבחרת אוסטרליה ניצחה נבחרת ארצות הברית עם תוצאה 0:5. בכך נבחרת אוסטרליה זכתה בתואר בפעם ה-12 בסך הכל. הבית כלל 7 נבחרות כולל פקיסטן ואוסטרליה. הבית כלל 24 קבוצות, כולל דרום אפריקה, הודו, מצרים, ארגנטינה וצ'ילה. לאחר משחקים מוקדמים החלו משחקי רבע הגמר. הבית כלל 3 נבחרות. המשחקים נערכו במהלך אוגוסט 1955 בארצות הברית. נתונים על התחרות
הבה להבא

הבה להבא הוא כתב עת חצי-שנתי לשירה עכשווית, סיפורת ניסיונית, מסות, מניפסטים וסאטירה בעריכת המשורר והעיתונאי עודד כרמלי. הבה להבא נוסד ב-2011 ומשנת 2016 רואה אור בסיוע עמותת "מקום לשירה". ב-2015 נוסדה הוצאת הספרים "הבה לאור". ההוצאה מפרסמת את ספרי חבורת "הבה להבא" לצד ספרי מופת מהאוונגרד הקלאסי. המעצב של כתב העת וההוצאה לאור הוא עידן אפשטיין. גיליונות "הבה להבא" מודפסים אלפי עותקים ומופצים חינם במועדונים, בקמפוסים ובחנויות ספרים עצמאיות ברחבי הארץ. בנוסף גליונות כתב העת זמינים להורדה חינם באתר האינטרנט של החבורה וכן בתוכנית מנויים חינמית דרך הדואר. "הבה להבא" מגדיר את עצמו ככתב עת טרנס-הומניסטי ומטא-מודרניסטי, וקורא "לחיסול המציאות הישראלית" באמצעות שירה אסקפיסטית: "כי אין בכלל ספק ששירה מינורית, לוקלית ופרוזאית מתארת טוב יותר את מציאות חיינו המינורית, הלוקלית והפרוזאית – אבל שירה אסקפיסטית מתארת טוב יותר את חיינו כפי שהם יכולים להיות" (מתוך "למה דווקא שירה? כדי לחסל את המציאות", ההקדמה לגיליון השלישי). חברי מערכת כתב העת הם יואב עזרא, ג'רמי פוגל, רעואל שועלי, רועי כספי, נדב נוימן, עמנואל יצחק לוי, גל עזרן, נח אנגלהרד, סער יכין ושני פוקר. עם הכותבים הקבועים שאינם חברי מערכת ניתן למנות את נמרוד ברקו, אמיר מנשהוף, עומר ולדמן, מישל פלצ'יק, עומרי דנינו, זאב סמילנסקי, ספיר יונס, אייל שלום, גבריאל מוקד, אמוץ גלעדי, שירי ללוש, יונדב פרידמן, תמר רפאל, רומי פלדי ושגיא אלנקוה. לצד טקסטים עכשוויים בשפה העברית, כתב העת מרבה לפרסם אנתולוגיות מתורגמות לשירה עכשווית מרחבי העולם. עד כה פורסמו אנתולוגיה לשירה קנדית עכשווית (גיליון 3), אנתולוגיה לשירה אמריקאית עכשווית (גיליון 4), אנתולוגיה לשירה גרמנית עכשווית (בשיתוף מכון גתה, גיליון 5), אנתולוגיה לשירה רומנית עכשווית (בשיתוף המכון הרומני לתרבות, גיליון 7) ואנתולוגיה לשירה פולנית עכשווית (בשיתוף המכון הפולני לתרבות, גיליון 8). מבקר הספרות אריק גלסנר על "הבה להבא": "זה כתב עת שמבקש לחלץ את המחשבה והפואטיקה המקומיות מהפרובינציאליות, לא מהפרובינציאליות הישראלית, אלא מהפרובינציאליות של ההווה, אך גם מהפרובינציאליות במרחב, זו של כוכב הלכת 'ארץ'". מבקר הספרות דוד בוחבוט כתב לרגל יציאת גיליון 4 במוסף "ספרים" של עיתון "הארץ": "'הבה להבא' מתנהג כמו קרקס ססגוני של אידיאות חובקות יקום... הוא אינו נפוח מחשיבות עצמית מופרזת וגם כאשר הוא עוסק בעניינים שברומו של עולם, הוא פועל ברוח היתולית. הוא אינפנטילי, אינפנטיליות שמקורה בשאיפה הנאיבית לחיי נצח. אינפנטיליות אבידנית, ההוגה שנינויות פוטוריסטית הזויות, רבות קסם וגם קצת מגוחכות... 'הבה להבא' מתנהג כמו מתבגר מבריק וטוטלי, מאוהב בפילוסופיה של עצמו, שבא לקדוח בראש ל'אמא ספרות' את כל התאוריות הגרנדיוזיות. הילד מרשים, מיוחד ולא שגרתי". כל גיליונות כתב העת להורדה באתר הבה להבא. דוד בוחבוט, "הבה להבא" : כתב עת שמקדים את זמנו, באתר הארץ, 6 בנובמבר 2014 אריק גלסנר, הערה על "הבה להבא", 21 באפריל 2013 תמי לבנת, ראיון עם עודד כרמלי, עורך "הבה להבא", קורא בספרים, 23 בספטמבר 2014 בן עופר, רופאים של מילים: הצעירים שרוצים להציל את העולם בעזרת שירים, באתר Xnet‏, 14 באוקטובר 2014 אילן ברקוביץ', למה דווקא שירה? כדי לחסל את המציאות, באתר הארץ, 2 במרץ 2014 אריק גלסנר, הערה על "הבה להבא", 21 באפריל 2013 דוד בוחבוט, "הבה להבא" : כתב עת שמקדים את זמנו, באתר הארץ, 6 בנובמבר 2014
זאב שניר

זאב שניר (נולד בשנת 1955 לערך) הוא איש ביטחון ישראלי, ששימש כראש הוועדה לאנרגיה אטומית בשנים 2015–2022. קודם לכן כיהן כעוזר שר הביטחון להתגוננות וראש האגף לאמצעים מיוחדים במשרד הביטחון וכראש להק הציוד בחיל האוויר בדרגת תת-אלוף. שניר יליד קריית עמל. הוריו ניצולי שואה שעלו בשנת 1950 מרומניה למעברה בשער העלייה. בעל תואר ראשון בהנדסה אווירונאוטית בהצטיינות מהטכניון (1977) ותואר שני בהצטיינות מבית הספר של הצי ללימודים מתקדמים בארצות הברית (1988). תואר שני נוסף בהצטיינות מהאוניברסיטה לביטחון לאומי בארצות הברית. בין השנים 1995–1997 פיקד על יחידה 108. בשנת 2003 מונה לראש להק הציוד. בשנת 2006 סיים את שירותו בצה"ל. כעבור שנה מונה לעוזר שר הביטחון להתגוננות, במקומו של שאול חורב. בדצמבר 2014 החליט ראש הממשלה, בנימין נתניהו, למנות את שניר לתפקיד ראש הוועדה לאנרגיה אטומית, אך מינוי זה הוקפא על ידי היועץ המשפטי לממשלה, יהודה וינשטיין, בנימוק שיש להימנע ממינויים בכירים בתקופת בחירות. ביוני 2015 אושר המינוי בממשלה. סיים את כהונתו בתפקיד זה ב-31 ביולי 2022. לאורך כל שירותו רב השנים במערך הביטחוני ובתפקידיו האחרונים, שניר ניהל אורח חיים צנוע, ניסה לשמור על פרופיל נמוך, לא התבלט בתקשורת, ודחה אין ספור בקשות מכתבים בכירים לראיונות עימו. במרץ 2023, נוכח תמיכתו בגל המחאה בעקבות הרפורמה המשפטית, חרג שניר ממנהגו והתראיין לכתבה נרחבת לנדב איל במוסף 7 ימים שבידיעות אחרונות. מדיה וקבצים בנושא זאב שניר בוויקישיתוף אמנון ברזילי, ‏ראש להק ציוד בחי"א תא"ל זאב שניר: ישראל תרכוש כ-100 מטוסי קרב ב-5 מיליארד ד', באתר גלובס, 21 ביוני 2006. Investigation of incompressible cascade flows using a viscous/inviscid interactive code - התזה של רס"ן שניר לתואר שני בהנדסה אווירונאוטית, דצמבר 1988. נדב איל, "ראש הממשלה רואה את הנזק שנגרם פה ולא עושה דבר. ברור לי שאני אתויג כ'שמאלני', 'אנרכיסט' ו'טרוריסט', אבל זה לא מעניין אותי. אתה מכיר את המנון בית"ר? ז'בוטינסקי? 'שקט הוא רפש'", באתר "ידיעות אחרונות", 16 במרץ 2023 נדב איל, "ראש הממשלה רואה את הנזק שנגרם פה ולא עושה דבר. ברור לי שאני אתויג כ'שמאלני', 'אנרכיסט' ו'טרוריסט', אבל זה לא מעניין אותי. אתה מכיר את המנון בית"ר? ז'בוטינסקי? 'שקט הוא רפש'", באתר "ידיעות אחרונות", 16 במרץ 2023 עמוס הראל, נתניהו צפוי להודיע: זאב שניר יהיה המנכ"ל הבא של הוועדה לאנרגיה אטומית, באתר הארץ, 24 בדצמבר 2014 עמוס הראל, ויינשטיין הקפיא את מינוי מנכ"ל הוועדה לאנרגיה אטומית בשל תקופת הבחירות, באתר הארץ, 26 בדצמבר 2014
מימון ישיר

מימון ישיר מקבוצת ישיר (2006) בע"מ היא חברת אשראי חוץ בנקאי. החברה מציעה פתרונות מימון לתחום הרכב ולתחום המשכנתאות באמצעות חברת הבת - מימון ישיר משכנתאות. החל מאוגוסט 2020 החברה היא חברה ציבורית. החברה נמצאת בשליטת צור שמיר אחזקות בשיעור של 44.08%. בין בעלי המניות נמנים גם גופים מוסדיים. חברת "מימון ישיר" הוקמה בשנת 2006 תחת קבוצת החברות "צור שמיר" בבעלות מוקי ודורון שנידמן. היא חברה אחות לחברת הביטוח איי. די. איי, בעלת המותגים "ביטוח ישיר" ו־ "ביטוח 9 מיליון". החל מינואר 2024 מנכ"ל החברה הוא ערן גולן. גולן הצטרף לצוות הניהולי הבכיר במימון ישיר בשנת 2017, בתור סמנכ"ל פיתוח עסקי ואשראי, לאחר מכן מונה למשנה למנכ"ל ולמנכ"ל חברת הבת 'מימון ישיר נדל"ן ומשכנתאות'. מנכ"ל החברה מיום הקמתה במשך 18 שנה היה ערן וולף. בשנת 2019 רכשה החברה את הסטארט־אפ CARWIZ שייעודו הקמת זירת מסחר מעודכנת ונגישה ללקוחות הנמצאים בתהליך רכישת רכב על ידי הצגת נתונים על מלאי זמין של סוכנויות רכב שונות, מידע אובייקטיבי על דגמים והשוואות מחירים. באוגוסט 2020 ניגשה מימון ישיר להנפקה לציבור בשוק ההון לפי שווי מוערך של 940 מיליון שקל. בנובמבר 2021 רכשה החברה 80% ממגזין הרכב "אוטו", פורטל התוכן לרכב המוביל בישראל. מימון ישיר פועלת בתחום האשראי לרכב ומציעה סוגי הלוואות לרכישת רכב: מאדם פרטי וכן באופן דיגיטלי (All The Way) דרך אתר החברה. בנוסף מציעה החברה שירות מאצ'ינג - שירות מציאת רכב שמסייע באיתור רכבי יד שנייה מסוכנויות ומגרשים אשר מימון ישיר עובדת איתם בשיתוף פעולה, ללא עלות, ללא מחויבות ואינו מותנה בלקיחת הלוואה. אם כי יש סוכנויות שהחברה לא מספקת מימון למי שקונה דרכן. עוד מציעה מימון ישיר הלוואות באמצעות אתר CarWiz, לוח רכב המקשר בין סוכנויות רכב לקונים באמצעות מנוע חיפוש חכם. עוד החברה מעניקה לשותפים העסקיים שלה המונים כ-1,300 סוכנויות רחב ברחבי הארץ מעטפת שירותים באמצעות פעילות סיטונאית דרך אתר "CarStock" דרכו החברה מוכרת מכוניות לסוכנויות הרכב; אתר Carland – פלטפורמה לניהול סוכנויות הרכב ומערכת אינטרג'ק – ממשק דיגיטלי המיועד לבעלי סוכנויות הרכב עבור הלקוחות והמאפשר קבלת הלוואה בתוך סוכנות הרכב עצמה. למימון ישיר פעילות בתחום הלוואות מגובות נדל"ן משכנתאות תחת השם מימון ישיר משכנתאות. החברה החלה את פעילותה בשנת 2022, ומהווה חברת בת של מימון ישיר. החברה מאפשרת ללקוחותיה לקבל משכנתא לרכישת נכס והלוואות לכל מטרה בשעבוד נכס קיים. אתר האינטרנט הרשמי של מימון ישיר מימון ישיר, באתר הבורסה לניירות ערך בתל אביב מימון ישיר, באתר "מאיה" מימון ישיר, באתר ביזפורטל מימון ישיר, באתר גלובס מימון ישיר: נתונים כספיים באתר מאי"ה. דוח מיידי על מצבת החזקות בעלי עניין ונושאי משרה בכירה, באתר מגנא רפאלה גויכמן, מימון ישיר רוכשת את השליטה במגזין "אוטו" ב-20 מיליון שקל, באתר TheMarker‏, 28 בנובמבר 2021
שירר

האם התכוונתם ל... אלן שירר – כדורגלן עבר אנגלי. אמיל שירר – היסטוריון ותאולוג גרמני פרוטסטנטי. מגדולי החוקרים של תקופת הבית השני. הארי שירר – שחקן, קומיקאי, סופר, מוזיקאי, מדבב ומנחה רדיו יהודי אמריקאי. יו שירר – ראש ממשלת ג'מייקה לשעבר. נורמה שירר – שחקנית קולנוע וראינוע קנדית. ויליאם שיירר – עיתונאי והיסטוריון אמריקני. מוירה שירר – רקדנית בלט ושחקנית קולנוע בריטית שורר שרר